|  |  |
| --- | --- |
|  | **KLINIČKI CENTAR VOJVODINE**21000 Novi Sad, Hajduk Veljkova 1, Vojvodina, Srbijatelefonska centrala: +381 21/484 3 484[www.kcv.rs](http://www.kcv.rs), e-mail: uprava@kcv.rs |

Број: 271-13-O/1

Дана: 16.12.2013. године

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**271-13-О - Набавка нерегистрованих лекова ca Д Листе лекова за потребе Клиничког центра Војводине**

**ПИТАЊЕ ПОТЕНЦИЈАЛНОГ ПОНУЂАЧА:**

“Сходно члану 63 Закона о јавним набавкама („Сл. гласник РС“ бр. 124/2012), молимо да нам као заинтересованом лицу у предметном поступку јавне набавке, доставите додатно појашњење везано за следеће:

1. **Тачком 8. Услова за учешће у поступку јавне набавке из чл. 75. и 76. закона и упутством како се доказује испуњеност тих услова, наведено је да понуђач мора доставити решење носиоца дозволе за стављање у промет фармацеутског производа који је предмет набавке, а које је издато од стране Агенције за лекове и медицинска средства Србије.**

С тим у вези, подсећамо да су предмет набавке лекови који немају дозволу у Републици Србији, а неопходни су у дијагностици и терапији, чије се снабдевање обавља у складу са Правилником о условима за увоз лекова и медицинских средстава који немају дозволу за стављање у промет ("Сл. гласник РС", бр. 37/2008 и 45/2008 - испр.).

Наведени лекови, као нерегистровани лекови, се налазе на **Листи лекова који се прописују и издају на терет средстава обавезног здравственог осигурања** - Листа Д, и немају дозволу у Републици Србији (званична интернет страница РФЗО):

[**http://stari.rfzo.rs/download/pravilnici/lekovi/Lista%20D\_261113.pdf**](http://stari.rfzo.rs/download/pravilnici/lekovi/Lista%20D_261113.pdf)**)**

У складу са наведеним, молимо да ускладите услов из тачке бр. 8 тако да стоји у логичкој вези са предметом набавке.

1. **Један од елемената критеријума за доделу уговора у предметном поступку јавне набавке је: „Рок испоруке“, при чему Наручилац захтева да рок испоруке не буде дужи од 24 чаца од часа подношења захтева Наручиоца.**

У складу са наведеним, поново подсећамо:

* да су предмет набавке лекови који немају дозволу у Републици Србији,
* да је процедура набавке-увоза лекова са Листе Д регулисанаПравилником о условима за увоз лекова и медицинских средстава који немају дозволу за стављање у промет ("Сл. гласник РС", бр. 37/2008 и 45/2008 - испр.)
* да наведена процедура, у коју су укључени здравствена установа, увозник и свакако Агенција за лекове и медицинска средства која најпре издаје сагласност за стављање у промет нерегистрованих лекова, а потом након увоза тог лека, издаје сертификат анализе серије увеженог лека, што траје и до 90 дана од дана добијања поруџбенице купца, те да понуђач никако не може утицати на наведени рок, јер је исти у складу са процедурама надлежних органа.

Имајући и виду наведено, молимо да коригујете-ускладите елемент критеријума тако да стоји у логичкој вези са предметом набавке, и одговара року наведеном у претходном ставу, односно да рок испоруке за лекове са Листе Д износи 90 дана од дана пријема поруџбине.“

**ОДГОВОР КЦВ-А:**

1. За предметна добра која нису регистрована у Републици Србији, довољно је да понуђач достави изјаву да фармацеутски производ није регистрован у Србији и самим тим није регистрован код АЛИМС-а.
2. Наручилац остаје код свог захтева из конкурсне документације да је изабрани понуђач дужан да у року од 24 часа од пријема захтева за испоруку предмета набавке наручену количину и врсту добара испоручи наручиоцу.

Наравно, наручиоц свој захтев за испоруку предмета набавке неће упутити ка изабраном понуђачу (добављачу) пре него што овај добије увозничку дозволу и сертификат анализе АЛИМС-а и тиме оконча процедуру увоза нерегистрованог лека.

С поштовањем,

*Комисија за јавну набавку 271-13-О*